# 9-AMALIY MASHG’ULOT. TA’LIMNI AXBOROTLASHTIRISH, JAMIYATNI VA TA’LIMNI AXBOROTLASHTIRISHNING HUQUQIY - MEYORIY ASOSLARI.

1991 – 2008-yillarda 400 dan ortiq normativ-huquqiy hujjatlar chiqarildi.

Axborotlashtirish faoliyati sohasida qonunchilik yaratish yo'lidagi muhim qadam sifatida 1995-yil 25-yanvarda qabul qilingan „Axborot, axborotlashtirish va axborotni himoya qilish to‘g‘risida“gi O‘zbekiston Respublikasi Qonunining qabul qilinishini va kuchga kiritilishini ko‘rsatish lozim. Bu Qonun ishlab chiqaruvchilar va iste'molchilar o‘rtasidagi munosabatlarni quyidagicha tartibga soldi:

* axborot resurslarini yaratish, yig'ish, qayta ishlash, to‘plash asosida shakllantirish va undan foydalanish va iste’molchilarga taqdim etish;
* axborot texnologiyalarini va ularni ta’minlash vositalarini yaratish va undan foydalanish;
* axborotni, axborot jarayonlari va axborot almashuvida ishtirok etuvchi subektlar, huquqlarini himoya qilish.

***Axborot texnologiyalarini rivojlantirishning olti ustivor yo'nalishi quyidagilardan iborat:***

1. davlat statistika tizimi, kredit-moliya va bank tizimlari;
2. elektron ma’lumotlar ombori;
3. fan-texnika axborot (FTA) tarmog'i;
4. ta’lim, kadrlar tayyorlash va qayta tayyorlash, ijtimoiy muhofaza va sog’liqni saqlash sohalari axborot tizimlari;
5. ma’lumotlarni uzatish va aloqa tizimlari;
6. favqulotda holatlarning oldini olish va xabar berishning axborot tizimlarini yaratish.

Respublikamiz milliy iqtisodiyoti tarmoq va sohalariga axborot- kommunikatsiya texnologiyalarini joriy etish borasida amaliy ishlar O‘zbekiston Respublikasining «Axborotlashtirish to‘g‘risidagi» Qonuni (2003 yil 11 dekabr) asosida olib borilmoqda.

Ushbu Qonunda quyidagilar asosiy vazifalardan qilib quyidagilar belgilab qo‘yilgan:

* axborotlashtirish sohasidagi davlat siyosati axborot resurslari, axborot texnologiyalari va axborot tizimlarini rivojlantirish hamda takomillashtirishning zamonaviy jahon tamoyillarini hisobga olgan holda milliy axborot tizimini yaratish;
* har kimning axborotni erkin olish va tarqatishga doir konstitutsiyaviy huquqlarini amalga oshirish, axborot resurslaridan erkin foydalanilishini ta’minlash;
* davlat organlarining axborot tizimlari, tarmoq va hududiy axborot tizimlari, shuningdek yuridik hamda jismoniy shaxslarning axborot tizimlari asosida O‘zbekiston Respublikasining yagona axborot makonini yaratish;
* xalqaro axborot tarmoqlari va internet jahon axborot tarmog‘idan erkin foydalanish uchun sharoit yaratish;
* davlat axborot resurslarini shakllantirish, axborot tizimlarini yaratish hamda rivojlantirish, ularning bir-biriga mosligini va o‘zaro aloqada ishlashini ta’minlash;
* axborot-kommunikatsiya texnologiyalarining zamonaviy vositalari ishlab chiqarilishini tashkil etish;
* axborot resurslari, xizmatlari va axborot-kommunikatsiya texnolo­giyalari bozorini shakllantirishga ko‘maklashish;
* dasturiy mahsulotlar ishlab chiqarish rivojlantirilishini rag‘batlantirish;
* tadbirkorlikni qo‘llab-quvvatlash va rag‘batlantirish, investitsiyalarni jalb etish uchun qulay sharoit yaratish;
* kadrlar tayyorlash va ularning malakasini oshirish, ilmiy tadqiqotlarni rag‘batlantirish.[[1]](#footnote-1)

**Mustaqil bajarish uchun topshiriqlar:**

1. O‘zR FTDQ tashabbusi bilan axborotlashtirish jarayonini rivojlantirishga yo‘naltirilgan qanday qonunlar qabul qilindi?
2. O‘zbekiston Respublikasining axborotlashtirish konsepsiyasining asosiy maqsadi va unda qo‘yilgan masalalarni keltiring va izohlang.
3. Konsepsiyaning asosiy qoidalari hisobga olingan «O‘zbekiston Respublikasining axborotlashtirish dasturi» qanday maqsadlarni o‘z ichiga oladi?
4. Jamiyatni kompyuterlashtirish, axborot texnologiyalarini rivojlantirish bo‘yicha vazifalarni hal etish uchun 2002 yil 30 maydagi O‘zbekiston Respublikasi Prezidentining “Kopyuterlashtirishni yanada rivojlantirish va axborot-kommunikatsiya texnologiyalarini joriy etish to‘g‘risida”gi farmonida belgilangan chora-tadbirlarning amalga oshirilishi uchun davlatimiz tomonidan qanday ishlar amalga oshirildi?
5. O‘zbekiston Respublikasida qachondan boshlab axborotlashtirishning milliy tizimini shakllantirishga e’tibor berildi?
6. Axborotlashtirishning iqtisodiy, huquqiy va tashkiliy asoslari qaysi qonun bilan belgilab berildi?
7. Axborot texnologiyalarini rivojlantirish dasturining olti ustivor yo‘nalishi qaysi?
8. Axborot texnologiyalarini rivojlantirish dasturida qanday vazifalar va ularni qanday amalga oshirish ko‘zda tutilgan? Javobingizni izohlang.
9. Hukumatimiz tomonidan so‘ngi yillarda axborotlashtirishga oid qanday qonunlar ishlab chiqildi? Ushbu qonunlar qanday imkoniyatlar yaratishi haqida Sizning fikrlaringiz?

O‘zbekistonda informatikaning taraqqiyoti va ta’limni axborotlashtirishning huquqiy- meyoriy asoslari to‘g‘risida ma’lumotlarni qo‘shni davlatlarda ushbu sohada amalga oshirilgan ishlar bilan qiyosiy taqqoslang va baholang.

1. S.S.G’ulomov, B.A.Begalov. Информатика va axborot texnologiyalari. - T.: 2010 y. (29-s) [↑](#footnote-ref-1)